
3309.  Odlok o uvedbi uličnega sistema v naselju Ig, stran 9005.
Na podlagi 8. člena Zakona o imenovanju in evidentiranju naselij, ulic in stavb (Uradni list SRS, št. 5/80 in 42/86) in 7. člena Statuta Občine Ig (Uradni list RS, št. 2/00) je Občinski svet občine Ig na 12. redni seji dne 10. 6. 2004 sprejel

O D L O K
    o uvedbi uličnega sistema v naselju Ig

1. člen

Na območju Občine Ig se v naselju Ig uvede ulični sistem.

– Na novo se poimenujejo naslednje ulice:

1. Banija – ulica-cesta se začne v glavnem (osrednjem) križišču pri Studencu tako, da poteka med stavbama Ig 69 (p. št. 290/1)* in 72 (p. št. 17) proti severozahodu in jugozahodu do meje z naseljem Staje;

2. Čevljarska ulica – ulica se med stavbama Ig 91 (p. št. 272) in 103 (p. št. 266/1) odcepi levo od novopoimenovane cesta Banija in poteka po vzhodnem pobočju hriba Pungart proti jugu do stavbe Ig 96 b (p. št. 254/3), kjer se slepo konča;

3. Na Grad – ulica se zahodno od stavbe Ig 235 a (p. št. 225/2) odcepi levo od novopoimenovane ceste Banija in poteka po zahodnem pobočju hriba Pungart proti jugu in vzhodu do Ižanskega gradu, Ig 136 (p. št. 1872/2), kjer se slepo konča;

4. Na Pungart – ulica se med stavbama Ig 106 (p. št. 263) in 108 (p. št. 240) odcepi levo od novopoimenovane ceste Banija in poteka po vzhodnem pobočju hriba Pungart proti jugu in zahodu do stavbe Ig 105 (p. št. 241/3), kjer se slepo konča;

5. Troštova ulica – ulica se med stavbama Ig 83 (p. št. 5/1) in 90 (p. št. 170) odcepi desno od novopoimenovane ceste Banija in poteka proti severovzhodu do Osnovne šole Ig, Ig 217 (p. št. 150/1), kjer se slepo konča;

6. Zagorica – ulica se vzhodno od stavbe Ig 133 (p. št. 1857/4) odcepi desno od novopoimenovane ceste Banija in poteka proti severozahodu do poslovne stavbe podjetja KIG Ig, Ig 233 a (p. št. 1856/12), kjer se slepo konča;

7. Ljubljanska cesta – ulica-cesta se začne v glavnem (osrednjem) križišču pri Studencu tako, da poteka med stavbama Ig 67 (p. št. 2860/2) in 68 (p. št. 18) proti severovzhodu in severozahodu do meje z naseljem Iška Loka (ljubljanska smer);

8. Barjanska ulica – ulica se zahodno od stavbe Ig 258 (p. št. 493/5 in 494/4) odcepi desno od novopoimenovane Ljubljanske ceste in poteka pribl. 80 m proti severovzhodu, nato proti jugovzhodu do stavbe Ig 273 (p. št. 491/6), kjer se slepo konča

9. Čolnarska ulica – ulica se med stavbama Ig 24 (p. št. 46/1) in 14 (p. št. 107) odcepi desno od novopoimenovane Ljubljanske ceste in poteka proti jugovzhodu do stavbe Ig 292 (p. št. 436), kjer se slepo konča;

10. Govekarjeva cesta – ulica-cesta se južno od stavbe Ig 49 (p. št. 30) odcepi levo od novopoimenovane Ljubljanske ceste in poteka proti severozahodu do meje z naseljem Iška Loka (smer Iška Loka);

11. Hrenova ulica – ulica se med stavbama Ig 42 (p. št. 43) in 26 (p. št. 45) odcepi levo od novopoimenovane Ljubljanske ceste in poteka pribl. 100 m proti severu, nato proti severovzhodu do stavbe Ig 219 c (p. št. 142/2), kjer se slepo konča;

12. Kramarjeva ulica – ulica se južno od stavbe Ig 210 (p. št. 1782/2) odcepi desno od novopoimenovane Govekarjeve ceste in poteka proti vzhodu do stavbe Ig 209 (p. št. 150/3) oziroma 209 a (p. št. 150/9), kjer se slepo konča;

13. Pri mostiščarjih – ulica se med stavbama Ig 219 a (p. št. 1775/4) in 219 (p. št. 148/2) odcepi levo od novopoimenovane Hrenove ulice in poteka proti severu do stavbe Ig 241 b (p. št. 1767/7) oziroma 241 e (p. št. 1767/9), kjer se slepo konča;

14. Rakovniška ulica – ulica se zahodno od stavbe Ig 230 (p. št. 453) odcepi levo od novopoimenovane Čolnarske ulice in poteka proti severovzhodu vzporedno z reko Ižico proti Barju, kjer se slepo konča;

15. Zabrv – ulica-cesta se začne v glavnem (osrednjem) križišču pri Studencu tako, da poteka od stavbe Ig 69 (p. št. 290/1) proti jugu in jugovzhodu do meje z naseljem Kremenica;

16. Cesta na Kurešček – ulica-cesta se med stavbama Ig 197 (p. št. 349 in 352/1) in 198 (p. št. 377/6) odcepi od novopoimenovane ceste Zabrv in poteka proti jugu do meje z naseljem Dobravica;

17. Debevčeva ulica – ulica se med stavbama Ig 163 (p. št. 314) in 173 (p. št. 323) odcepi levo od novopoimenovane ceste Zabrv in poteka proti severu do reke Ižice;

18. Gasilska ulica – ulica se jugovzhodno od stavbe Ig 178 (p. št. 329/2 in 330) odcepi desno od novopoimenovane ceste Zabrv in poteka proti jugozahodu, jugu, jugozahodu in severozahodu do Gasilskega doma Ig (p. št. 2432/3), kjer se slepo konča;

19. Grmada – ulica se severovzhodno od stavbe Ig 192a (p. št. 2441/11) odcepi desno od novopoimenovane Ceste na Kurešček in poteka proti jugu do stavbe Ig 414 (p. št. 346/12), kjer se slepo konča;

20. Jelenova ulica – ulica se pri stavbi Ig 178a (p. št. 2432/7) odcepi desno od novopoimenovane Gasilske ulice in poteka proti severozahodu in zahodu do stavbe Ig 162c (p. št. 2432/11), kjer se slepo konča;

21. Pot v Drago – ulica-pot se severno od stavbe Ig 203b (p. št. 361/2) odcepi desno od novopoimenovane ceste Zabrv in poteka proti jugu in jugovzhodu proti naravnemu spomeniku Draga;

22. Škofljiška cesta – ulica-cesta se jugovzhodno od stavbe Ig 208 (p. št. 412/2) odcepi levo od novopoimenovane ceste Zabrv in poteka proti severu in severovzhodu do meje z naseljem Kremenica (škofljiška smer);

23. V ptičji gaj – ulica-pot se vzhodno od stavbe Ig 192 a (p. št. 2441/11) odcepi levo od novopoimenovane Ceste na Kurešček in poteka proti vzhodu in jugovzhodu do stavbe Ig 193 d (p. št. 355/5), kjer se slepo konča;

24. Rastuka – ulica se vzhodno od stavbe Ig 201 (p. št. 367) odcepi levo od novopoimenovane ceste Zabrv in poteka proti severozahodu in severovzhodu vzporedno z reko Ižico proti Barju, kjer se slepo konča;

25. Ponirkova ulica – ulica se med stavbama Ig 330 (p. št. 368/13) in 357 (p. št. 368/2) odcepi desno od novopoimenovane ulice Rastuka in poteka proti severovzhodu in vzhodu do stavbe Ig 353 (p. št. 414/7), kjer se slepo konča;

26. Kalinova ulica – ulica se pri stavbi Ig 302 (p. št. 410/8) odcepi levo od novopoimenovane ceste Zabrv in poteka proti severu, vzhodu, severu in zahodu do novopoimenovane Ponirkove ulice (pri stavbi Ig 336, p. št. 409/29);

27. Rakarjeva ulica – ulica se zahodno od stavbe Ig 378 (p. št. 415/33) odcepi desno od novopoimenovane ulice Rastuka in poteka proti severovzhodu do stavbe Ig 390 (p. št. 415/4), kjer se slepo konča;

28. Škurhova ulica – ulica se zahodno od stavbe Ig 392 (p. št. 415/20) odcepi desno od novopoimenovane ulice Rastuka in poteka proti severovzhodu do stavbe Ig 404 (p. št. 415/58), kjer se slepo konča;

29. Vodomčeva ulica – ulica se zahodno od stavbe Ig 366 (p. št. 415/27) odcepi desno od novopoimenovane ulice Rastuka in poteka proti severovzhodu do stavbe Ig 377 (p. št. 415/41), kjer se slepo konča.

* op.: p. št. = parcelna številka;

– vse parcelne številke, ki so navedene v odloku, so v katastrski občini Ig

2. člen

Območna geodetska uprava – izpostava Ljubljana izvede na podlagi tega odloka vse spremembe in jih vnese v register uradno poimenovanih ulic ter novo določene hišne številke v evidenco hišnih številk, ki jih v skladu s prvim odstavkom 12. člena Zakona o imenovanju in evidentiranju naselij, ulic in stavb (Uradni list SRS, št. 5/80 in 42/86) vodi v registru območij teritorialnih enot za območje Občine Ig.

3. člen

Ta odlok začne veljati osmi dan po objavi v Uradnem listu Republike Slovenije.



Št. 344-04/04

Ig, dne 10. junija 2004.

Župan
    Občine Ig
    Janez Cimperman l. r.

